ଗର୍ଭବତୀ ଅଛନ୍ତି କି ସୋନମ!
ବଲିଉଡ ଅଭିନେତ୍ରୀ ସୋନମ କପୁର ପ୍ରାୟ ଏକ ବର୍ଷ ପରେ ଭାରତ ଫେରିଛନ୍ତି। ସୋନମ ବିମାନବନ୍ଦରରେ ତାଙ୍କ ପିତା ଅଭିନେତା ଅନିଲ କପୁରଙ୍କୁ ଦେଖିବା ପରେ ଭାବପ୍ରବଣ ହୋଇଥିଲେ। ସୋନମ ଏକୁଟିଆ ଲଣ୍ଡନରୁ ମୁମ୍ବାଇ ଫେରିଥିଲେ। ଝିଅକୁ ଆଣିବା ପାଇଁ ଅନିଲ ବିମାନବନ୍ଦରରେ ପହଞ୍ଚିଥିଲେ। ସୋନମଙ୍କ ବିମାନବନ୍ଦରର ଫଟୋ ଏବଂ ଭିଡିଓ ସୋସିଆଲ ମିଡିଆରେ ଭାଇରାଲ ହେବାରେ ଲାଗିଛି। ଫଟୋରେ ସୋନମ ତାଙ୍କ ପିତାଙ୍କୁ ଦେଖିବା ପରେ ଭାବପ୍ରବଣ ଦେଖାଯାଉଛନ୍ତି। ପ୍ରଶଂସକମାନେ ତାଙ୍କୁ ଦେଖି ଖୁସି ଥିବାବେଳେ କିଛି ଲୋକ ସୋନମ ଗର୍ଭବତୀ ଥିବା ଅନୁମାନ କରୁଛନ୍ତି। ସୋନମଙ୍କ ଡ୍ରେସ୍ ପରିଧାନ ଦେଖି ଶୈଳୀ ଦେଖି ଲୋକେ ଏପରି କହିଛନ୍ତି।  
ବିମାନବନ୍ଦରରୁ ସୋନମ କପୁର ବାହାରକୁ ଆସିବା ମାତ୍ରେ ସେ ଦେଖିଲେ ଯେ ପାପା ଅନିଲ କପୁର ତାଙ୍କୁ ନେବାକୁ ଆସିଛନ୍ତି, ସେ ନିଜକୁ ଅଟକାଇ ନ ପାରି ପାପା ପାପା ଡାକିବା ଆରମ୍ଭ କଲେ। ସେ ତାଙ୍କୁ ଦେଖିବା ହେବା ମାତ୍ରେ ଭାବପ୍ରବଣ ହୋଇ ଆଲିଙ୍ଗନ କରି କାନ୍ଦିବାକୁ ଲାଗିଲେ। ସୋନମ ଏବଂ ଅନିଲଙ୍କ ଏହି ଭିଡିଓ ସୋସିଆଲ ମିଡିଆରେ ବହୁତ ଭାଇରାଲ ହେବାରେ ଲାଗିଛି। ସୋନମଙ୍କ ଭିଡିଓ ଉପରେ ମନ୍ତବ୍ୟ ଦେଇ ଜଣେ ୟୁଜର୍ସ ଲେଖିଛନ୍ତି, ସୋନମ ଗର୍ଭବତୀ ଅଛନ୍ତି। ଏହି ସମୟରେ, ଅନ୍ୟ ଜଣେ ୟୁଜର୍ସ ଲେଖିଛନ୍ତି, ସୋନମ ଗର୍ଭବତୀ ଥିବା ପରି ଦେଖାଯାଉଛି। ସୋନମ ଗତ କିଛି ମାସ ଧରି ସ୍ବାମୀ ଆନନ୍ଦ ଅହୁଜାଙ୍କ ସହ ଲଣ୍ଡନରେ ରହୁଥିଲେ।